VENDIM
Nr. 124, datë 16.8.2017
MBI FILLIMIN E PROCEDURËS PËR MIRATIMIN E “RREGULLAVE TË PËRKOHSHME PËR MEKANIZMIN BALANCUES TË ENERGJISË ELEKTRIKE”
Në mbështetje të neneve 16, 98 dhe 100 të ligjit nr. 43/2015 “Për sektorin e energjisë elektrike”; nenit
19, pika 1, germa “f” dhe nenit 26 të “Rregullores për organizimin, funksionimin dhe procedurat e ERE- s”, miratuar me vendimin nr. 96, datë 17.6.2016, bordi i Entit Rregullator të Energjisë (ERE), në
mbledhjen e tij të datës 16.8.2017, mbasi shqyrtoi relacionin për draftrregullat e përkohshme për mekanizmin balancues të energjisë elektrike,
konstatoi se:
- OST sh.a., me shkresën e tij nr. 4176 Prot., datë 1.8.2017, paraqiti në ERE për miratim draftin e
rregullave të përkohshme për mekanizmin balancues të energjisë elektrike.
- Rregullorja është hartuar nga OST sh.a. në përputhje me nenet 98 dhe 100 të ligjit nr. 43/2015 “Për
sektorin e energjisë elektrike”.
- OST sh.a., në shkresën e sipërcituar ka bërë me dije se drafti i këtyre rregullave është përgatitur me
mbështetjen e Sekretariatit të Komunitetit të Energjisë në kuadër të mbështetjes teknike të ofruar për këtë qëllim.
- Në kuadër të kësaj asistence, procesi i draftimit të këtyre rregullave ka përfshirë edhe organizimin e seminareve e takimeve të përbashkëta me palët e interesit.
Për gjithë sa më sipër, bordi i ERE-s
VENDOSI:
1. Të fillojë procedurën për miratimin e rregullave të përkohshme për mekanizmin balancues të energjisë elektrike.
2. Drejtoria e Juridike dhe e Mbrojtjes së Konsumatorit të njoftojë palët e interesuara për vendimin e bordit të ERE-s.
Ky vendim hyn në fuqi menjëherë.
Ky vendim botohet në Fletoren Zyrtare.
Ky vendim mund të ankimohet në Gjykatën Administrative Tiranë, brenda 30 ditëve kalendarike nga botimi në Fletoren Zyrtare.

